Ministru kabineta rīkojuma projekta

**“Par valstij piekrītošo nekustamo īpašumu nodošanu Vārkavas novada pašvaldības īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valstij piekrītošo nekustamo īpašumu nodošanu Vārkavas novada pašvaldības īpašumā” (turpmāk – Rīkojuma projekts)mērķis ir nodot bez atlīdzības valstij piekrītošos nekustamos īpašumus Vārkavas novada pašvaldības īpašumā Publiskas personas mantas atsavināšanas likumā (turpmāk – Atsavināšanas likums) noteiktajā kārtībā.Rīkojuma projekts stāsies spēkā pēc tā parakstīšanas brīža. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atsavināšanas likuma 42.panta pirmā daļa, 42.1 un 43.pants, 45.panta pirmā daļa un likuma “Par pašvaldībām” 15.panta pirmās daļas 9.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. **Informācija par Rīkojuma projektā minētajiem nekustamajiem īpašumiem**

**1.1. Būvju īpašums “Brazdovski”, Rožkalnu pagastā** (turpmāk – nekustamais īpašums)Ar Daugavpils tiesas 2019.gada 21.maija spriedumu (lieta Nr.C12249618) ir konstatējusi juridisko faktu, ka nekustamais īpašums: dzīvojamā māja ar kadastra apzīmējumu 7664 003 0167 001, kūts ar kadastra apzīmējumu 7664 003 0167 002, šķūnis ar kadastra apzīmējumu 7664 003 0167 003 un šķūnis ar kadastra apzīmējumu 7664 003 0167 004, kas atrodas “Brazdovski”, Rožkalna pagasts, Vārkavas novads, ir bezīpašnieka manta, kura piekrīt valstij. Spriedums stājies spēkā 2019.gada 11.jūnijāNekustamais īpašums zemesgrāmatā nav ierakstīts.Savukārt zemes vienība ar kadastra apzīmējumu 7664 003 0167, uz kuras atrodas nekustamais īpašums, ir Vārkavas novada pašvaldības valdījumā. Īpašuma tiesības uz zemi zemesgrāmatā nav nostiprinātas.Valsts ieņēmumu dienests ar 2019.gada 19.jūlija valstij piekritīgās mantas pieņemšanas un nodošanas aktu Nr.021465 nekustamo īpašumu ņēma valsts uzskaitē.Valsts ieņēmumu dienests, kas pieņēma valstij piekritīgo mantu saskaņā ar Ministru kabineta 2013.gada 26.novembra noteikumu Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (turpmāk – Noteikumi Nr.1354) 7.punktu, ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.Likuma “Par pašvaldībām” 21.panta pirmās daļas 17.punkts nosaka pašvaldības tiesības izlemt jautājumu par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā.Vārkavas novada domes 2019.gada 30.jūlijā pieņēma lēmumu Nr.132 (protokols Nr.15.,8.§) “Par nekustamā īpašuma pārņemšanu pašvaldības īpašumā” lai pārņemtu nekustamo īpašumu un izmantotu to atbilstoši likumā „Par pašvaldībām” 15.panta pirmās daļas 9.punktā noteikto - palīdzības sniegšanai iedzīvotājiem dzīvokļa jautājuma risināšanai.**1.2. Dzīvoklis Saules ielā 14-11, dzīvoklis Saules ielā 14-23, dzīvoklis Saules ielā 14-25, Rimicānos, Rožkalnu pagastā** (turpmāk – dzīvokļi Saules ielā 14)Ar Daugavpils tiesas 2020.gada 23.marta spriedumu (lieta Nr.C12093220) ir konstatējusi juridisko faktu, ka dzīvokļi Saules ielā 14 ir bezīpašnieka manta un piekrīt valstij. Spriedums stājies spēkā 2020.gada 15.aprīlī.Dzīvoklis Saules ielā 14-11 sastāv no telpas grupas ar kadastra apzīmējumu 7664 003 0240 001 011. Dzīvokļa plātība ir 86,5 m2 . Dzīvoklis Saules ielā 14-23 sastāv no telpu grupas ar kadastra apzīmējumu 7664 003 0240 001 023. Dzīvokļa plātība ir 34,8 m2 Dzīvoklis Saules ielā 14-25 sastāv no telpu grupas ar kadastra apzīmējumu 7664 003 0240 001 025 Dzīvokļa plātība ir 50,8 m2.Dzīvokļi Saules ielā 14 zemesgrāmatā nav ierakstīti. Dzīvojamā māja Saules ielā 14 un zeme ierakstīta Rožkalnu pagasta zemesgrāmatas nodalījumā Nr.100000548771 un īpašuma tiesības uz 2564/18353 domājamajām daļām nostiprinātas uz Vārkavas novada pašvaldības vārda.Valsts ieņēmumu dienests ar 2020.gada 19.maija valstij piekritīgās mantas pieņemšanas un nodošanas aktu Nr.022525 dzīvokļus Saules ielā 14 ņēma valsts uzskaitē.Valsts ieņēmumu dienests, kas pieņēma valstij piekritīgo mantu saskaņā ar Noteikumu Nr. 1354 7.punktu, ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.Likuma “Par pašvaldībām” 21.panta pirmās daļas 17.punkts nosaka pašvaldības tiesības izlemt jautājumu par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā.Vārkavas novada dome 2020.gada 26.maijā pieņēma lēmumu Nr.81 (Protokols Nr.12 , 10. §) “Par nekustamā īpašuma pārņemšanu pašvaldības īpašumā”, lai pārņemtu dzīvokļus Saules ielā 14 un izmantotu tos atbilstoši likumā „Par pašvaldībām” 15.panta pirmās daļas 9.punktā noteikto - palīdzības sniegšanai iedzīvotājiem dzīvokļa jautājuma risināšanai. Ievērojot Dzīvokļa īpašuma likuma 6.pantā noteikto valstij piekrītošie dzīvokļi Saules ielā nav izveidoti kā dzīvokļu īpašumi, jo nav pabeigts dzīvokļu privatizācijas process, un ņemot vērā, ka dzīvokļa īpašumu izveido, sadalot zemesgrāmatā ierakstītu dzīvojamo māju kopā ar tai piederīgajām palīgēkām, būvēm un zemi, tad atbilstoši Nekustamā īpašuma valsts kadastra reģistra datiem dzīvokļi Saules ielā sastāv no tajā ietilpstošās telpu grupām un līdz ar to pašvaldības īpašumā tiek nodotas tikai telpu grupas.1. **Rīkojuma projektā iekļautie nosacījumi**

Saskaņā ar Atsavināšanas likuma 4.panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011.gada 1.februāra noteikumu Nr.109 “Kārtība, kādā atsavināma publiskās personas manta” 12.punkts noteic, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. Rīkojuma projekts paredz Vārkavas novada pašvaldībai, pamatojoties uz Atsavināšanas likuma 42.panta pirmo daļu, nekustamo īpašumu izmantot pašvaldības autonomo funkciju īstenošanai – palīdzības sniegšanai iedzīvotājiem dzīvokļa jautājuma risināšanai.Saskaņā ar Atsavināšanas likuma 2.pantā noteikto, Atsavināšanas likums regulē publiskas personas mantas atsavināšanas kārtību. Saskaņā ar Atsavināšanas likuma 42.panta pirmo daļu, ja nekustamais īpašums vairs netiek izmantots pašvaldības autonomo funkciju īstenošanai, pašvaldība šo nekustamo īpašumu bez atlīdzības nodod valstij.Atsavināšanas likuma 421.panta pirmā daļa noteic, ka valstij vai pašvaldībai piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un šā likuma 42.panta nosacījumus, var nodot īpašumā bez atlīdzības, ja valstij vai pašvaldībai piekrītošais nekustamais īpašums tiek ierakstīts zemesgrāmatā uz valsts vai pašvaldības vārda vienlaikus ar ieguvēja īpašuma tiesību nostiprināšanu uz attiecīgo īpašumu. Ņemot vērā minēto, rīkojuma projekta 4.1.apakšpunkts noteic, ka nekustamais īpašums vienlaikus ar Vārkavas novada pašvaldības īpašuma tiesību nostiprināšanu, ierakstāms uz Vides aizsardzības un reģionālās attīstības ministrijas vārda. Vārkavas novada pašvaldībai, nostiprinot īpašuma tiesības zemesgrāmatā uz nekustamo īpašumu, vienlaikus ir jānostiprina zemesgrāmatā iepriekš minētie tiesību aprobežojumi, kā arī aizliegums atsavināt nekustamo īpašumu un apgrūtināt to ar lietu tiesību – hipotēku, izņemot gadījumu, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, Vārkavas novada pašvaldība |
| 4. | Cita informācija | Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu Rīkojuma projekta par nekustamā īpašuma atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma daļas atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas vērtēšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz Vārkavas novada pašvaldību, kā arī tās administratīvajā teritorijā esošajiem iedzīvotājiem, kuriem nepieciešama palīdzība dzīvokļa jautājumu risināšanā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (euro) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 | 0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 | 0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  Nav precīzi aprēķināms |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  Nav precīzi aprēķināms |  0 |  0 |  0 |  0 |  0 |
| 3. Finansiālā ietekme |  0 | Nav precīzi aprēķināms |  0 |  0 |  0 |  0 |  0 |
| 3.1. valsts pamatbudžets |  0 | 0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  Nav precīzi aprēķināms |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |  0 |  0 |
| 5. Precizēta finansiālā ietekme | 0 | Nav precīzi aprēķināms | 0 | 0 | 0 |  0 |   |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  Nav precīzi aprēķināms |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projektā minētos valstij piekrītošos dzīvokļu īpašumus valsts Vārkavas novada pašvaldībai nodos bez maksas.Projekta ietekme uz valsts budžetu nav paredzēta un ar nepieciešamās darbības dzīvokļu ierakstīšanai zemesgrāmatā un ar tiem saistīto īpašumu tiesību nostiprināšanu saistītie izdevumi tiks segti no pašvaldības līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM un Vārkavas novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Rīkojuma projekta izpilde neietekmēs iesaistīto institūciju pieejamos cilvēkresursus. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2.panta pirmo daļu un 3.panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļa vietnē www.vestnesis.lv. |

Vides aizsardzības un reģionālās

attīstības ministrs A.T.Plešs

Kāpostiņš, 67026565

Edvins.kapostins@varam.gov.lv